anong buti nga namang pagkakataon ang kanyang sinamantala datapwa'hindi rin nagtagumpay! at, ang kanyang hangad na pakikipagkita kay leoning ay nawalang saysay. saan nga naman napunta sina leoning, si aling rita at ang matandang lalaking kasama nila: si mang alejandro? bakit nang dumarating na ang auto ay hindi sila sakay? saan kaya sila nangaroon ngayon? saan nga naman naroon? saan kaya natin hahanapin? saang bahagi ng siudad sila nagsipunta? saan natin hahanapin sa magusot na siudad ng maynila? baka sakaling inaanyayahan ng mga kaibigan ni mang alejandro? baka kaya napapadalo sa isang kasayahan? aywan natin. malapit nga marahil na magkatotoo ang ganito. si mang alejandro ay maraming kaibigan sa siudad. madalas ang siya ay anyayahan ng kanyang mga kaibigan. sa mga liwaliwan, sa mga sayawan ay di nawawala ang matandang ito. nguni'saan bahagi ng malawak na siudad naroon ngayon sila?